CELEX: 32022D0393
Language: hu
Date: 2022-03-03 00:00:00
Title: A Tanács (EU) 2022/393 határozata (2022. március 3.) három anyagnak a kábítószerek és a pszichotrop anyagok tiltott forgalmazása elleni ENSZ-egyezmény I. táblázatában foglalt anyagjegyzékbe való felvétele tekintetében a Kábítószer-bizottság 65. ülésszakán az Európai Unió nevében képviselendő álláspontról

2022.3.9.   
               
               
                  HU
               
               
                  Az Európai Unió Hivatalos Lapja
               
               
                  L 79/36
               
            
         A TANÁCS (EU) 2022/393 HATÁROZATA
         (2022. március 3.)
         három anyagnak a kábítószerek és a pszichotrop anyagok tiltott forgalmazása elleni ENSZ-egyezmény I. táblázatában foglalt anyagjegyzékbe való felvétele tekintetében a Kábítószer-bizottság 65. ülésszakán az Európai Unió nevében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikkének (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     A kábítószerek és a pszichotrop anyagok tiltott forgalmazása elleni, 1988. évi ENSZ-egyezményt (a továbbiakban: az egyezmény) az Unió a 90/611/EGK tanácsi határozattal (1) kötötte meg, és az 1990. november 11-én hatályba lépett.
                  
               
                     (2)
                  
                  
                     Az egyezmény 12. cikkének (2)–(7) bekezdése értelmében az egyezmény azon táblázataiba, amelyek a kábítószer-prekurzorokat tartalmazzák, további anyagokat lehet felvenni.
                  
               
                     (3)
                  
                  
                     A Kábítószer-bizottság a 65. ülésszakán – amelyre 2022. március 14-től 18-ig Bécsben kerül sor – határozatot készül hozni három anyagnak az egyezmény I. táblázatába való felvételéről.
                  
               
                     (4)
                  
                  
                     A Nemzetközi Kábítószer-ellenőrző Szerv által végzett értékelés szerint három anyagot, nevezetesen a 4-AP-t, az 1-boc-4-AP-t és a norfentanilt, gyakran használják a fentanil tiltott előállítására, és ezen anyagok rendkívül alkalmasak a fentanil és többféle fentanilanalóg tiltott előállítására, amelyek nagy hatóanyag-tartalmú szintetikus opioidok. Bizonyíték van arra, hogy a fentanil és a fentanilanalógok tiltott előállításának nagyságrendje és elterjedtsége komoly népegészségügyi és társadalmi problémákat vet fel. A 4-AP, az 1-boc-4-AP és a norfentanil nemzetközi ellenőrzés alá vonása ezért indokolt.
                  
               
                     (5)
                  
                  
                     A Nemzetközi Kábítószer-ellenőrző Szerv 2022. február 2-án azt ajánlotta, hogy a Kábítószer-bizottság vegye fel a 4-AP-t, az 1-boc-4-AP-t és a norfentanilt az egyezmény I. táblázatába.
                  
               
                     (6)
                  
                  
                     A tiltott módon előállított fentanil és fentanilanalógok bizonyos tagállamokban jelentős népegészségügyi és társadalmi problémát okoznak.
                  
               
                     (7)
                  
                  
                     Az anyagoknak az egyezmény I. táblázatába való felvételére vonatkozó döntés az Unió kizárólagos hatáskörébe tartozik. Az Unió megfigyelői státusszal rendelkezik a Kábítószer-bizottságban, amelyben az Unió 12 tagállama szavazati joggal rendelkező tag.
                  
               
                     (8)
                  
                  
                     Helyénvaló meghatározni az Unió által a Kábítószer-bizottságban képviselendő álláspontot, mivel az említett bizottság határozata kötelező érvényű lesz az Unióra nézve, és meghatározó módon lesz képes befolyásolni az uniós jog tartalmát, nevezetesen a 273/2004/EK európai parlamenti és tanácsi rendeletetét (2) és a 111/2005/EK tanácsi rendeletetét (3).
                  
               
                     (9)
                  
                  
                     Az Unió álláspontját az Unió azon tagállamainak kell képviselniük – az Unió érdekében együttesen eljárva –, amelyek tagjai a Kábítószer-bizottságnak.
                  
               
                     (10)
                  
                  
                     Az Uunió által a Kábítószer-bizottságban képviselendő álláspont az, hogy fel kell venni a 4-AP-t, az 1-boc-4-AP-t és a norfentanilt az egyezmény I. táblázatába,
                  
               ELFOGADTA EZT A HATÁROZATOT:
         
            1. cikk
            A Kábítószer-bizottság 2022. március 14-től 18-ig sorra kerülő 65. ülésszakán az Unió nevében képviselendő álláspont az, hogy fel kell venni az egyezmény I. táblázatába a következő anyagokat:
            
                        a)
                     
                     
                        4-AP;
                     
                  
                        b)
                     
                     
                        1-boc-4-AP; és
                     
                  
                        c)
                     
                     
                        norfentanil.
                     
                  
         
            2. cikk
            Az 1. cikkben meghatározott álláspontot az Unió azon tagállamai képviselik az Unió érdekében együttesen eljárva, amelyek a Kábítószer-bizottság tagjai.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2022. március 3-án.
            
               
                  a Tanács részéről
               
               
                  az elnök
               
               G. DARMANIN
            
         
         
            (1)  A Tanács 90/611/EGK határozata (1990. október 22.) az Egyesült Nemzetek Szervezete keretében a kábítószerek és pszichotróp anyagok tiltott kereskedelme elleni egyezménynek az Európai Gazdasági Közösség részéről történő megkötéséről (HL L 326., 1990.11.24., 56. o.).
         
            (2)  Az Európai Parlament és a Tanács 273/2004/EK rendelete (2004. február 11.) a kábítószer-prekurzorokról (HL L 47., 2004.2.18., 1. o.).
         
            (3)  A Tanács 111/2005/EK rendelete (2004. december 22.) a kábítószer-prekurzoroknak az Unió és harmadik országok közötti kereskedelme nyomon követésére vonatkozó szabályok megállapításáról (HL L 22., 2005.1.26., 1. o.).